text: Doble triomf per Tots Sants de Barça i Granollers
  Foto: @bmgranollers Bon partit d'Oswaldo contra l'Anaita
  En la vuitena jornada de la lliga Asobal els dos equips catalans van obtenir el triomf.
  Segon triomf consecutiu del Fraikin
  L'equip granollerí va aconseguir el segon triomf consecutiu de la lliga i primer a l'Olímpic d'aquesta temporada, després d'un molt bon partit davant d'un rival que sempre sol ser complicat. El triomf es va forjar en un gran treball en defensa i amb molt bona actuació de Pol Sastre sota pals, amb un 43% d'aturades.
  Adrià Figueras altra vegada màxim golejador (@bmgranollers)
  Després d'una primera part igualada (14-12 al descans), l'equip granollerí va obrir forat a l'inici de la segona, quan, amb bona defensa i porteria, va encaixar només 3 gols en 15 minuts. El Fraikin va agafar una diferència de 7 gols (22-15) que ja seria decisiva i encara ampliaria una mica més fins al final, aleshores amb exhibició atacant, destacant una vegada més el màxim golejador de la lliga Adrià Figueras.
  KH7 Granollers 32-23 Anaitasuna
  KH7 GRANOLLERS: Pol Sastre porter; Jan Gurri (1), Edgar Pérez (1), Borja Lancina (2), Marc Garcia, Pol Valera, Àlex Márquez (1), Adrià Figueras (8), Drasko Nenadic (2), Adrià Martínez (3), Mamadou Gassama (3), Oswaldo Dos Santos (5), Ian Tarrafeta (3), Ivan Popovic (1), Sergi Franco (2).
  El Barça molt exigit a Logroño
  Dos dies després de jugar a Flensburg el Barça va aconseguir guanyar en una de les pistes més complicades de l'Asobal, la del BM Logroño La Rioja, on la temporada passada l'equip blaugrana s'hi va deixar un punt, l'únic que va cedir en tota la lliga 2018-19.
  Imatge curiosa del partit amb Abel Serdio, a l'esquerra, i Aleix Gómez, a la dreta, que van ser els màxims golejadors blaugranes (@FCBHandbol)
  El partit va ser molt igualat fins el minut 40, amb els locals plantant cara i mantenint el marcador igualat (19-19), destacant la bona actuació de l'ex-porter del Barça B Jorge Pérez Molina i el bon treball en atac del pivot Kusan.
  Una sèrie de bones defenses, amb aturades de Möller o errades en el xut dels locals, van permetre fer un parcial de 0 a 4. Aleshores el Barça ja va saber administrar els quatre gols de marge fins al final, atacant quasi sempre amb 7 jugadors.
  Logroño 28-32 Barça
  BARÇA: Möller (30% aturades) porter; Víctor Tomàs, Raul Entrerríos (2), Sorhaindo (1), Andersson (5), Ariño (1), Abel Serdio (6), Aleix Gómez (6), Thiagus Petrus, Dolenec (2), Dika Mem, Cindric (5), Àlex Pascual (4), Palmarsson, Ludovic Fàbregas.
  Bon dia culers! Així va ser la victòria d'ahir a Logroño // ¡Buenos días culés! Así fue el triunfo de ayer ante el @cbmlogrorioja (28-32)